- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Video Poliţia de Frontieră este pregătită să intre în Spaţiul Schengen cu frontierele aeriene şi maritime
Începând de mâine, cetăţenii care călătoresc în statele din spaţiul Schengen pe cale aeriană şi maritimă nu vor mai trebui să treacă prin controlul de frontieră.
Pentru pasageri acest lucru înseamnă că nu se vor mai opri la filtrele de control ale Poliţiei de Frontieră pentru a le fi verificate documentele de călătorie. După efectuarea controlului de securitate şi al bagajelor, persoanele vor merge direct către porţile de îmbarcare. În sarcina pasagerilor nu va fi nicio obligaţie suplimentară, subliniez, nu va fi nicio sarcină suplimentară.
Însă, poliţiştii de frontieră vor fi în continuare prezenţi în incinta aeroporturilor şi vor efectua acţiuni poliţieneşti punctuale şi inopinate pentru a verifica identitatea şi situaţia legală a persoanelor, dar şi pentru a preveni şi combate posibile fapte ilegale.
În ceea ce priveşte cetăţenii români minori, ca şi în cazul adulţilor, aceştia nu vor mai efectua controlul de frontieră şi vor merge de asemenea direct către poarta de îmbarcare. Aceştia NU vor avea nevoie de niciun aviz suplimentar, putând să călătorească în spaţiul Schengen cu aceleaşi documente ca şi până în prezent.
În acest context o să reamintesc, pe scurt, care sunt documentele necesare la ieşirea din ţară în cazul cetăţenilor români minori, în funcţie de situaţie:
Dacă minorul călătoreşte însoţit doar de un părinte sau de o terţă persoană sunt necesare:
- Document de călătorie valabil
- Acordul celuilalt părinte dacă călătoreşte însoţit doar de unul dintre părinţi
- Acordul ambilor părinţi când călătoreşte însoţit de altă persoană decât părintele
- Doar documentul de călătorie dacă se deplasează la domiciliu/reşedinţă şi face dovada în acest sens
- Doar acordul unuia dintre părinţi când se deplasează la studii/concursuri/tratament medical şi face dovada scopului declarat al călătoriei
Dacă minorul are peste 16 ani şi călătoreşte neînsoţit va avea nevoie de:
- Document de călătorie valabil
- Acord din partea ambilor părinţi
- Doar document de călătorie dacă face dovada domiciliului/reşedinţei în ţara în care călătoreşte
Pentru a verifica dacă cetăţenii români minori şi însoţitorii acestora sunt în posesia documentelor amintite, poliţiştii de frontieră pot efectua verificări punctuale în incinta aeroportului. Dacă se constată că aceştia nu sunt în posesia lor, nu li se va permite ieşirea din ţară.
Însoţitorii minorilor, alţii decât părinţii sau reprezentantul legal, nu mai sunt obligaţi să prezinte certificatul de cazier judiciar în format fizic, acesta este consultat electronic de către poliţistul de frontieră. Însă, dacă poliţistul de frontieră constată că însoţitorul minorului a săvârşit anumite infracţiuni prevăzute de lege, acestuia nu i se va permite ieşirea din ţară cu minorul.
Pentru deplasările către state non-Schengen, atât pentru adulţi cât şi pentru minorii români, condiţiile de călătorie rămân neschimbate, iar verificarea documentelor se va face la filtrele de control ale Poliţiei de Frontieră.
Poliţia de Frontieră Română este pregătită pentru integrarea în Spaţiul Schengen pe cale aeriană şi maritimă începând cu data de mâine.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
GANDUL.RO